Vahid Halilhodžić

Vahid Halilhodžić (s. 15. lokakuuta 1952) on bosniahertsegovinalainen jalkapallovalmentaja ja entinen jalkapalloilija. Hän on seurajoukkueiden lisäksi valmentanut Norsunluurannikon, Algerian, Japanin ja viimeksi Marokon maajoukkueita. Halilhodžić on naimisissa ja hänellä on kaksi lasta. Hän joutui Bosnian sodan uhriksi haavoittuen Mostarissa vuonna 1992. Hän kuitenkin toipui vammoistaan muutamassa kuukaudessa. "Ne bojim se, proživio sam gore u ratu u Mostaru" == Ura pelaajana == Halilhodžić pelasi Jugoslavian maajoukkueessa 15 ottelua, joissa teki kahdeksan maalia. Hän voitti kahdesti Ranskan pääsarjan maalikuninkuuden FC Nantesissa pelatessaan. === Meriitit pelaajana === * Jugoslavian cup: 1981 * Ranskan mestaruus: 1983 **Hopeaa (2): 1985, 1986 * Coupe de Francen hopeaa: 1983 * Coupe des Alpes: 1982 == Ura valmentajana == Lopetettuaan peliuransa hän on valmentanut useita joukkueita, joita ovat esimerkiksi Lille, Rennes ja Paris Saint-Germain. Hän toimi päävalmentajana Trabzonsporissa 2005–2006 ja Al-Ittihadissa 2006. 11\. toukokuuta 2008 Halilhodžić aloitti Norsunluurannikon maajoukkuevalmentajana. Foot - CIV - Halilhodzic nouveau sélectionneur Hänen johdollaan Norsunluurannikko on pelannut MM2010-karsinnoissa menestyksekkäästi ja syyskuussa 2009 se varmisti käytännössä paikkansa lopputurnauksessa. Norsunluurannikko etenee MM-kisoihin MM-kisojen "kenraaliharjoituksessa", Afrikan mestaruusturnauksessa Norsunluurannikko pelasi ailahtelevasti. Se kaatoi lohkovaiheessa komeasti Ghanan 3–1, mutta tie katkesi dramaattisesti viime hetkien maalien myötä puolivälierissä Algeriaa vastaan. Norsunluurannikon ilo jäi lyhyeksi Kisojen jälkeen nousi spekulaatioita Halilhodžićin potkuista ja lopulta helmikuun lopussa 2010 maan jalkapalloliitto ilmoitti, ettei Halilhodžić enää jatka Norsujen päävalmentajana. Norsunluurannikon päävalmentaja sai potkut Halilhodžić piti potkuja MM-kisojen alla inhottavana poliittisena pelinä, jonka uhriksi hän joutui. Halilhodzic : «Je suis dégoûté» Heinäkuussa 2010 Halilhodžić nostettiin saksalaisen Lothar Matthäusin ohella vahvimmaksi ehdokkaaksi Kamerunin maajoukkuevalmentajan tehtäviin. Halilhodzic également en course Elokuun puolivälissä 2010 Halilhodžić allekirjoitti 2,5-vuotisen sopimuksen kroatialaisseura NK Dinamo Zagrebin kanssa. Halilhodzic folgt auf Zajec Bosnialaisvalmentajan johdolla Dinamo Zagreb voitti kuudennen perättäisen Kroatian mestaruuden, joka varmistui jo neljä kierrosta ennen sarjan päätöstä. Dinamo Zagreb erneut Meister Mestaruus ei kuitenkaan pelastanut Halilhodžićin työpaikkaa, sillä seurajohdon kanssa riitautunut bosnialainen sai potkut toukokuun lopulla. 900 000 euros pour Halilhodzic Kesäkuussa 2011 Halilhodžić nimitettiin Algerian maajoukkueen päävalmentajaksi. Hän allekirjoitti kolmen vuoden sopimuksen, joka alkoi 1. heinäkuuta 2011.Vahid Halilhodzic est le nouveau sélectionneur de l'Algérie Kawarji 22.6.2011 Viitattu 22.6.2011 Bosnialaisvalmentajan johdolla Algeria selvisi Afrikan mestaruusturnaukseen 2013, mutta putosi jo lohkovaiheen jälkeen. MM2014-karsinnoissa hän luotsasi maan selvään karsintalohkovoittoon ennen Malia, Beniniä ja Ruandaa. Jatkokarsinnassa Algeria hävisi vieraskentällä Burkina Fasolle, mutta voitti kotonaan ja eteni vierasmaalisäännön turvin MM-kisoihin. World Cup 2014: Algeria beat Burkina Faso to reach Brazil Joukkue arvottiin samaan alkulohkoon Venäjän, Belgian ja Etelä-Korean kanssa. World Cup 2014: Your guide to Group H with Belgium, Algeria, Russia and South Korea Tammikuussa 2014 uutisoitiin, että Halilhodžićin erimielisyydet Algerian jalkapalloliiton kanssa saattavat johtaa potkuihin ennen MM-kisoja. Halilhodzic sur le départ ? Halilhodžić sai kuitenkin pitää paikkansa ja luotsasi Algeriaa menestyksekkäästi MM-kisoissa. Joukkue pelasi bosnialaisen alaisuudessa kurinalaisesti ja selvitti ensimmäistä kertaa maan historiassa tiensä allukohkosta pudotuspeleihin. Joukkue taisteli pudotuspelien 1. kierroksella Saksaa vastaan, mutta joutui lopulta taipumaan jatkoajalla 2–1. Germany needs overtime to top Algeria, 2-1, in World Cup round of 16 Kisojen jälkeen jopa Algerian presidentti vaati Halilhodžićia jatkamaan tehtävässään, mutta bosnialainen ilmoitti heinäkuun alussa jättävänsä paikkansa. Vahid Halilhodzic annonce son départ Pian eroilmoituksensa jälkeen Halilhodžić palasi turkkilaisen Trabzonsporin päävalmentajaksi. Halilhodzic à Trabzonspor (off.) Toinen pesti turkkilaisseurassa päättyi kuitenkin jo marraskuussa 2014, kun seurajohto purki bosnialaisen sopimuksen näkemyserojen ja erimielisyyksien vuoksi. Halilhodžić stands aside at Trabzonspor Trabzonsporista lähtönsä jälkeen hän oli tyrkyllä Bosnia ja Hertsegovinan jalkapallomaajoukkueen päävalmentajaksi, muttei päässyt yhteisymmärrykseen liiton kanssa. Vahid Halilhodžić za Radiosarajevo.ba: Nažalost, politika vlada u BiH, bilo bi teško raditi Maaliskuussa 2015 Halilhodžićista tuli Japanin jalkapallomaajoukkueen päävalmentaja. Japan confirm appointment of Halilhodzic as head coach Bosnialaisen johdolla Japani selvitti tiensä MM-lopputurnaukseen 2018. Halilhodžić kuitenkin jätti tehtävänsä vain pari kuukautta ennen lopputurnauksen alkua, huhtikuussa 2018 Japanin voitettua vain yhden valmistavista maaotteluista.Halilhodzic out, Nishino in for Japan Lokakuun alussa 2018 Halilhodžićista tuli Ranskan Ligue 1:n heikosti aloittaneen FC Nantesin päävalmentaja.Ligue 1 strugglers Nantes appoint Halilhodzic as coach Halilhodžićin johdolla Nantes pelasi vaihtelevalla menestyksellä. Kauden loppua kohti joukkueen tulokset paranivat ja kauden kymmenestä viimeisestä ottelustaan joukkue hävisi vain kolme. Kesällä 2019 Nantes vahvisti, että Halilhodžić jatkaa seuran päävalmentajana myös kaudella 2019/20.NANTES: 'BECOME A TOP 10 SIDE' WITH HALILHODZIC Heinäkuun lopulla 2019, vain pari viikkoa ennen Nantes'n kauden ensimmäistä liigaottelua kerrottiin, että Halilhodžić on eronnut tehtävistään.Nantes coach Halilhodzic quits club after one season Seura vahvisti bosnialaisen lähdön kuusi päivää ennen kauden alkua.VAHID HALILHODZIC LEAVES FC NANTES Muutama päivä Nantes-pestinsä päättymisen jälkeen Halilhodžićista tuli Marokon jalkapallomaajoukkueen päävalmentaja.Ex-PSG boss Halilhodzic named new Morocco coach Halilhodžićin johdolla Marokko eteni puolivälieriin Afrikan mestaruuskisoissa 2021 ja selvitti tiensä MM-lopputurnaukseen 2022. Hän kuitenkin riitautui maan jalkapalloliiton johdon kanssa joukkueen kehittämiseen liittyvistä kysymyksistä ja sai potkut elokuussa 2022, vain muutama kuukausi ennen marras- joulukuussa pelattavaa MM-lopputurnausta. === Meriitit valmentajana === * Afrikan Mestarien liiga: 1997 * Marokon mestaruus (2): 1997, 1998 * Afrikan Super Cup: 1997 * Ligue 2: 2000 * Coupe de France: 2004 * Ranskan mestaruushopeaa: 2004 * Kroatian mestaruus: 2011 * MM-kisat **2. kierros: 2014 * Afrikan mestaruuskisat **Puolivälierät: 2010 **1.kierros: 2013 == Lähteet == Luokka:Bosniahertsegovinalaiset jalkapallovalmentajat Luokka:Bosniahertsegovinalaiset jalkapalloilijat Luokka:Jugoslavialaiset jalkapallovalmentajat Luokka:Jugoslavialaiset jalkapalloilijat Luokka:Vuonna 1952 syntyneet Luokka:Elävät henkilöt